**5. Innkomne forslag**

*Forslag 1 – Viktige saker å jobbe med i 2022/2023
Forslagsstiller: styret*

**Den moderne familien**
*Homonettverket:*

* Mener at også personer som har et forpliktende samliv, men som ikke er samboere, skal få tilgang på tjenester som eksempelvis familieterapi eller parterapi.
* Mener familier med enslige forsørgere må sikres like gode rammer som familier med flere forsørgere.
* Er positive til tiltak som felles husholdninger, bokollektiver og egne møteplasser for eldre lhbti-personer.
* Vil innføre mater-est: Den som er gift med mor, er automatisk foreldre til barnet. Loven må endres slik at medmor slipper å søke om å bli juridisk forelder.

**Helse, skole og levekår:**
*Homonettverket:*

* Mener at regjeringen må utarbeide en egen strategi på kvinnehelse.
* Vil tilgjengeliggjøre behandlingstilbud for personer med kjønnsinkongruens, desentralisert tilbud for tilgjengelig helsehjelp.
* Regjeringen må utarbeide en nasjonal veileder for å heve kompetansen i helse- og omsorgstjenesten. LHBT+ tematikk må i større grad enn i dag inn i profesjonsutdanningene.
* Vil fjerne køene for å få HIV-medisinen PrEP, ved å tilføre infeksjonsmedisinske poliklinikkene tilstrekkelig ressurser og oppfølgingen overføres til fastleger.
* Vil styrke undervisningen i seksualitet og grensesetting, kjønns- og seksualitetsmangfold, LHBT+ og reproduktiv helse i barnehagen, grunnskolen og den videregående skole.
* Mener at LHBT+ kompetansen blant kommunene sine ansatte må heves.
* Vil trappe opp arbeidet mot diskriminering og hatkriminalitet.
* Mener at støtten til lhbt+ organisasjonene må økes.
* Mener at alle kommuner bør ha en lhbt+ handlingsplan.
* Ønsker å frata statsstøtten til diskriminerende organisasjoner/privatskoler osv.
* Ønsker å utrede levekårene til skeive med innvandrerbakgrunn og skeive barn og unge.
* Menn som har sex med menn skal få gi blod på lik linje med heterofile.

**Internasjonal solidaritet**
*Homonettverket:*

* Ønsker at Norge skal være en aktiv pådriver for LHBT+ personers grunnleggende rettigheter bilateralt og i internasjonale fora. Sørge for gjennomgående inkludering av LHBT+ i utenriks- og utviklingspolitiske satsninger. Sørge for at LHBT+ hensyntas i humanitær bistand.
* Ønsker å få på plass en egen tilskuddsordning for å sikre at LHBT+ inkluderes i utviklingsbistand.
* Mener at reglene for familiegjenforening må endres og praktiseres slik at diskriminerende lovgivning i flyktningens hjemland ikke blir hinder for familiegjenforening når en er gitt oppholdstillatelse i Norge. Unntak fra dokumentasjonskravet for flyktninger som kommer fra land der likekjønnet samliv ikke kan praktiseres, bør fastsettes i utlendingsforskriften.
* Mener at Norge i langt større grad enn i dag må motta flere LHBT+ flyktninger.
* Mener arbeidet for å avskaffe trafficking, slaveri og menneskehandel må styrkes.

**Sexkjøpsloven og hallikparagrafen**
*Homonettverket:*

* Mener at virkningene av straffelovens paragraf 316 «Kjøp av seksuelle tjenester hos voksne» bør evalueres og regjeringen må utarbeide en stortingsmelding om alle sidene ved kjøp og salg av sex.
* Er kritisk til straffelovens paragraf 315 «Hallikvirksomhet og formidling av prostitusjon», da denne i dag rammer feil. Denne bør erstattes av en paragraf som bedre ivaretar personer som selger sex, og mer presist rammer utnyttelse av andre til sexsalg.

*Styret vil i tillegg presisere at uttalelsene som er vedtatt på årsmøtene i 2019, 2020 og 2021 fortsatt gjelder og skal prioriteres i det politiske og organisatoriske arbeidet.*

**Forslag fra Bård Nylund:**

* Løfteopp kvinnehelse til første kulepunkt under helse
* Styret bør få fullmakt til å gi en uttalelse om Ukraina og ivaretakelse av mennesker på flukt, og særlig fokus på lhbt- flykninger. Bør ta kontakt med nasjonale myndigheter.

**Forslag fra Jon Reidar Øyan:**

* Tillegg til første kulepunkt under «Sexkjøpsloven og hallikparagrafen»: «og regjeringen må utarbeide en stortingsmelding om alle sidene ved kjøp og salg av sex.»

***Vedtak: Uttalelsen vedtas med innkomne forslag***